जम्मू कश्मीर: उमर अबदुल्ला ने पीएम मोदी पर साधा निशाना कहा- जानबूझकर लोगों को मताधिकार से रोक रहे  
उमर अब्दुल्ला ने पीएम नोदी पर साधा निशाना 
कहा- आपकी सरकार जनता को वोट के अधिकार से वंचित कर रही है
पीएम मोदी की टिप्पणी पर जवाब दे रहे थे उमर अबदुल्ला
जम्मू- कश्मीर (Jammu Kashmir)  के पूर्व मुख्यमंत्री उमर अब्दुल्ला (Omar Abdullah)  ने जम्मू और कश्मीर के लोगों को राज्य सरकार चुनने का अधिकार नहीं देने पर प्रधानमंत्री नरेंद्र मोदी की आलोचना की है. अब्दुल्ला लोकतांत्रिक पर्व में ज्यादा से ज्यादा संख्या में लोगों से मतदान की मोदी की अपील पर प्रतिक्रिया दे रहे थे. नेशनल कांफ्रेंस के नेता ने ट्वीट कर कहा, "प्रिय नरेंद्र मोदी साहेब, आपको प्रसिद्ध लोगों से वोट के लिए प्रेरित करने की अपील करते देख अच्छा लगा. हालांकि, इसी के साथ आपकी सरकार जम्मू एवं कश्मीर में विधानसभा चुनाव नहीं कराकर लोगों को जानबूझकर मताधिकार से वंचित कर रही है.
Dear @narendramodi Sahib, it is good to see you appealing to famous people to increase voter turnout however at the same time your government has consciously disenfranchised people in J&K by not holding Assembly elections on time.
The right to choose an elected government, as opposed to being governed by a hand picked nominee of the central government, is the hallmark of the sort of democracy you are tweeting about. Please give us our democratic right to choose our own government.
बता दें कि चुनाव आयोग ने जम्मू कश्मीर (Jammu Kashmir) में लोकसभा चुनाव के साथ विधानसभा चुनाव नहीं कराने का फैसला किया था. चुनाव आयोग ने एक सवाल के जवाब में कहा था कि जिस तरीके के हालात इन दिनों जम्मू और कश्मीर में है. उस लिहाज से दोनों चुनाव एक साथ कराने से स्थिति अनियंत्रित भी जाएगी.